ഹൈടെക് സാനിറ്റേഷന് സെന്റര് ഉദ്ഘാടനം ചെയ്തു പേരൂര്ക്കട: പി.എസ്. നടരാജപിള്ള മെമ്മോറിയല് ഗവ. ഹയര് സെക്കന്ഡറി സ്കൂളില് സ്ഥാപിച്ച ഹൈടെക് സാനിറ്റേഷന് സെന്ററിന്റെ ഉദ്ഘാടനം മേയര് ആര്യ രാജേന്ദ്രന് നിര്വഹിച്ചു. തിരുവനന്തപുരം നഗരസഭയുടെ ജനകീയാസൂത്രണ പദ്ധതി പ്രകാരം സ്കൂളില് നടപ്പാക്കുന്ന കൗമാരമിത്ര പദ്ധതിയുടെ ഭാഗമായി 20 ലക്ഷം രൂപ ചെലവിട്ട് അഞ്ച് സാനിറ്റേഷന് സെന്ററുകളാണ് നിര്മിച്ചിരിക്കുന്നത്. ഡപ്യൂട്ടി മേയര് പി.കെ. രാജു, മരാമത്ത് സ്റ്റാന്ഡിംഗ് കമ്മിറ്റി ചെയര്മാന് ഡി.ആര്. അനില്, ആരോഗ്യകാര്യ സ്റ്റാന്ഡിംഗ് കമ്മിറ്റി ചെയര്പേഴ്സണ് ജമീല ശ്രീധരന്, കുടപ്പനക്കുന്ന് വാര്ഡ് കൗണ്സിലര് എസ്. ജയചന്ദ്രന് നായര് എന്നിവര് പങ്കെടുത്തു. ഐക്യസദസ് സംഘടിപ്പിച്ചുവെള്ളറട: ഇന്ത്യ യുണൈറ്റഡ് കാമ്ബയിന്റെ ഭാഗമായി യൂത്ത് കോണ്ഗ്രസ് പാറശാല നിയോജക മണ്ഡലം കമ്മിറ്റിയുടെ നേതൃത്വത്തില് വര്ഗീയതയ്ക്കെതിരെ ചെമ്ബൂരില് ഐക്യസദസ് സംഘടിപ്പിച്ചു.നിയോജകമണ്ഡലം പ്രസിഡന്റ് ജെ.എസ് .ബ്രമിന് ചന്ദ്രന്റെ അദ്ധ്യക്ഷതയില് സംസ്ഥാന സെക്രട്ടറി നേമം ഷജീര് ഉദ്ഘാടനം ചെയ്തു. ശ്യാം വെള്ളറട, അഡ്വ അനൂപ് പാലിയോട്, അലക്സ് ജയിംസ് ,സുമി ചെമ്ബൂര്, കൃഷ്ണ ശേഖര്, അരുണ് മുത്തുക്കുഴി തുടങ്ങിയവര് പങ്കെടുത്തു.